དེ་བཞིན་གོང་གི་བརྗོད་ཟིན་པའི་བརྡ་སྤྲོད་ཀྱི་དབྱེ་བ་དག་ཚིག་གྲུབ་ཏུ་ཞུགས་ཚེ་གོ་རིམ་ཇི་ལྟར་བསྒྲིག་དགོས་མིན་ནི་ཧ་ཅང་གལ་ཆེ་བའི་བརྡ་སྤྲོད་ཀྱི་གལ་གནད་ཡིན།སྤྱིར་གོམས་གཤིས་ཀྱིས་དབང་གིས་བོད་སྐད་ལ་གོ་རིམ་དེ་ཡོད་ངེས་ཀྱང་།སྔོན་ཆད་དེ་དག་གི་གོ་རིམ་ཇི་ལྟར་བྱས་ནས་བེད་སྤྱོད་གཏོང་ཚུལ་གྱི་རྣམ་གཞག་ཅིག་གཏན་ནས་བྲིས་མེད་པ་འདྲ།འདི་ནི་སྐད་ཡིག་སློབ་གཉེར་སྤྱི་དང་།ཁྱད་པར་ཚིག་སྒྲུབ་བཟོ་བ།ཡིག་བསྒྱུར་སྐབས་བོད་རང་གི་སྐད་ཆའི་ཆོས་ཉིད་དང་མཐུན་པ་ཞིག་ཡོང་པ་དང་།མཉེན་ཆས་ཀྱིས་ཡིག་སྒྱུར་བྱ་བ་བཅས་ལ་མེད་དུ་མི་རུང་བ་ཞིག་ཡིན་སྟབས།ང་ཚོས་ནན་ཟབ་དགོས་ཞིབ་འཇུག་བྱེད་བཞིན་པ་ཡིན།